CELEX: 32012R0594
Language: hu
Date: 2012-07-05 00:00:00
Title: A Bizottság 594/2012/EU rendelete ( 2012. július 5. ) az 1881/2006/EK rendeletnek az élelmiszerekben előforduló ochratoxin-A, nem dioxinszerű PCB-k és melamin szennyező anyagok felső határértékei tekintetében történő módosításáról  EGT-vonatkozású szöveg

6.7.2012   
            
            
               HU
            
            
               Az Európai Unió Hivatalos Lapja
            
            
               L 176/43
            
         A BIZOTTSÁG 594/2012/EU RENDELETE
   (2012. július 5.)
   az 1881/2006/EK rendeletnek az élelmiszerekben előforduló ochratoxin-A, nem dioxinszerű PCB-k és melamin szennyező anyagok felső határértékei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
   mivel:
   
               (1)
            
            
               Az 1881/2006/EK bizottsági rendelet (2) meghatározza az élelmiszerekben előforduló egyes szennyező anyagok felső határértékeit.
            
         
               (2)
            
            
               Az 1881/2006/EK rendelet módosításáról szóló 1259/2011/EU bizottsági rendelet (3) új, 2012. január 1-jétől alkalmazandó felső határértékeket határozott meg a dioxinszerű PCB-k tekintetében. Helyénvaló úgy rendelkezni, hogy az említett felső határértékek ne vonatkozzanak az említett időpontot megelőzően jogszerűen forgalomba hozott élelmiszerekre.
            
         
               (3)
            
            
               Az 1881/2006/EK rendelet módosításáról szóló 105/2010/EU bizottsági rendelet (4) végleges, a helyes gyakorlat alkalmazásával feltehetően megvalósítható, alacsonyabb felső határértéket határozott meg a fűszerekben előforduló ochratocin-A tekintetében. Annak érdekében, hogy a termelő országok megelőző intézkedéseket tudjanak bevezetni, és a kereskedelmet se érje elfogadhatatlan mértékű zavar, az említett rendelet korlátozott időre magasabb felső határérték alkalmazását írta elő. A rendelet emellett egy értékelés elvégzését írta elő arra vonatkozóan, hogy a világ különböző termelői régióiban helyes gyakorlat alkalmazása mellett elérhetők-e alacsonyabb ochratoxin-A-határértékek. Ezt az értékelést az ochratoxin-A anyagra vonatkozó alacsonyabb felső határértékek bevezetését megelőzően kellett elvégezni. Noha a világ különböző termelői régióiban alkalmazott helyes gyakorlat terén jelentős javulást lehetett megfigyelni, az ochratoxin-A anyagra vonatkozó tervezett alacsonyabb felső határérték folyamatos betartása a Capsicum fajok esetében egyelőre nem biztosított. Helyénvaló ezért elhalasztani az alacsonyabb felső határértéknek a Capsicum spp. esetében történő alkalmazását.
            
         
               (4)
            
            
               A búzasikér (búzaglutén) a keményítőgyártásból származó melléktermék. Bizonyítékok arra utalnak, hogy a búzasikérben előforduló ochratoxin-A jelenlegi felső határértéke – különösen a tárolási időszak végén – még a tárolásra vonatkozó helyes gyakorlat szigorú alkalmazása mellett sem tartható be többé, feltehetően a változó éghajlati viszonyok miatt. Helyénvaló ezért olyan szintre módosítani a jelenlegi felső határértéket, amely a helyes gyakorlat alkalmazása mellett betartható, és amellyel továbbra is biztosítható az emberi egészség magas szintű védelme.
            
         
               (5)
            
            
               A Bizottság felkérésére az Európai Élelmiszerbiztonsági Hatóság (EFSA) élelmiszerláncba bekerülő szennyezőanyagokkal foglalkozó tudományos testülete az új tudományos információk figyelembevételével 2006. április 4-én egy aktualizált szakvéleményt fogadott el az élelmiszerekben előforduló ochratoxin-A tekintetében (5), és a megengedhető heti bevitelt (TWI) 120 ng/testtömegkilogramm értékben rögzítette. Az EFSA által elfogadott vélemény következtetéseinek megfelelően az e rendeletben az ochratoxin-A tekintetében javasolt módosítások továbbra is biztosítják az emberi egészség magas szintű védelmét.
            
         
               (6)
            
            
               Az EFSA a Bizottság felkérése alapján 2010. március 18-án tudományos szakvéleményt fogadott el a melamin élelmiszerekben és takarmányokban való előfordulásáról (6). A szakvélemény megállapításai szerint a melaminnal való érintkezés következtében a húgyutakban kristályok képződhetnek. Ezek a kristályok proximális tubulus károsodást okozhatnak; e károsodást, amely bizonyos esetekben halálos kimenetelű volt, állatoknál és gyermekeknél figyelték meg takarmányok és anyatej-helyettesítő tápszerek melaminnal való szennyezettsége esetén. A Codex Alimentarius Bizottság felső határértékeket határozott meg a takarmányokban és élelmiszerekben előforduló melamin tekintetében (7). Mivel ezek a felső határértékek összhangban állnak az EFSA szakvéleményének következtetéseivel, a közegészség védelme érdekében e határértékeket helyénvaló felvenni az 1881/2006/EK rendelet szövegébe.
            
         
               (7)
            
            
               Következésképpen az 1881/2006/EK rendeletet ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
            
         ELFOGADTA EZT A RENDELETET:
   1. cikk
   Módosító rendelkezések
   Az 1881/2006/EK rendelet a következőképpen módosul:
   
               (1)
            
            
               A 11. cikk első bekezdése a következőképpen módosul:
               
                           a)
                        
                        
                           a bevezető mondat helyébe a következő szöveg lép:
                           „Ez a rendeletet nem vonatkozik azokra a termékekre, amelyeket az a)–f) pontokban említett időpontok előtt az adott időpontban alkalmazandó rendelkezéseknek megfelelően hoztak forgalomba:”
                        
                     
                           b)
                        
                        
                           a cikk a következő e) és f) ponttal egészül ki:
                           
                                       „e)
                                    
                                    
                                       2012. január 1. a melléklet 5. szakaszában a nem dioxinszerű PCB-kre vonatkozó felső határértékek tekintetében;
                                    
                                 
                                       f)
                                    
                                    
                                       2015. január 1. a melléklet 2.2.11. pontjában a Capsicum spp. fajokban előforduló ochratoxin-A-ra vonatkozó felső határérték tekintetében.”
                                    
                                 
                     
         
               (2)
            
            
               A melléklet e rendelet mellékletének megfelelően módosul.
            
         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet hatálybalépésének napjától kell alkalmazni; ez alól kivételt képeznek a melléklet 2.2.11. pontjában foglalt rendelkezések, amelyek 2012. július 1-jétől alkalmazandók.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 5-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 37., 1993.2.13., 1. o.
   
      (2)  HL L 364., 2006.12.20., 5. o.
   
      (3)  HL L 320., 2011.12.3., 18. o.
   
      (4)  HL L 35., 2010.2.6., 7. o.
   
      (5)  Az EFSA élelmiszerláncba bekerülő szennyezőanyagokkal foglalkozó tudományos testülete (CONTAM): tudományos szakvélemény az élelmiszerekben előforduló ochratoxin-A tekintetében, EFSA Journal, 2006; 365:1-56. Elérhető a következő internetes címen: http://www.efsa.europa.eu/en/efsajournal/doc/365.pdf
   
      (6)  Az EFSA élelmiszerláncba bekerülő szennyezőanyagokkal foglalkozó tudományos testülete (CONTAM) és az EFSA élelmiszerekkel érintkezésbe kerülő anyagokkal, enzimekkel, aromaanyagokkal és technológiai segédanyagokkal foglakozó testülete (CEF): tudományos szakvélemény a melamin élelmiszerekben és takarmányokban való előfordulásáról. EFSA Journal, 2010; 8(4): 1573. [145 o.]. doi:10.2903/j.efsa.2010.1573. Elérhető a következő weboldalon: www.efsa.europa.eu
   
      (7)  A közös FAO/WHO élelmiszerszabvány-program 33. üléséről készített jelentés, Codex Alimentarius Bizottság, Genf, Svájc, 2010. július 5–9. (ALINORM 10/33/REP).
   
      MELLÉKLET
      Az 1881/2006/EK rendelet melléklete a következőképpen módosul:
      
                  1.
               
               
                  A 2.2. szakasz („Ochratoxin-A”) a következőképpen módosul:
                  
                              a)
                           
                           
                              A 2.2.2. pont helyébe az alábbi szöveg lép:
                              
                                          „2.2.2.
                                       
                                       
                                          Feldolgozatlan gabonafélékből származó valamennyi termék, beleértve a feldolgozott gabonakészítményeket és a közvetlen emberi fogyasztásra szánt gabonaféléket, a 2.2.9., 2.2.10. és 2.2.13. pontban felsorolt élelmiszerek kivételével
                                       
                                       
                                          3,0”
                                       
                                    
                        
                              b)
                           
                           
                              A 2.2.11. pont helyébe az alábbi szöveg lép:
                              
                                          „2.2.11.
                                       
                                       
                                          Fűszerek, beleértve a szárított fűszereket
                                       
                                       
                                           
                                       
                                    
                                          
                                             Piper spp. (annak termése, beleértve a fehér- és a feketeborsot is)
                                          
                                             Myristica fragrans (szerecsendió)
                                          
                                             Zingiber officinale (gyömbér)
                                          
                                             Curcuma longa (kurkuma)
                                       
                                       
                                          15 μg/kg
                                       
                                    
                                          
                                             Capsicum spp. (annak szárított termése, egészben vagy őrölve, beleértve a chilipaprikát, a chilipaprikaport, a Cayenne-borsot és a paprikát)
                                       
                                       
                                          30 μg/kg 2014.12.31-ig
                                          15 μg/kg 2015.1.1-jétől
                                       
                                    
                                          Az említett fűszerek egyikét tartalmazó fűszerkeverékek
                                       
                                       
                                          15 μg/kg”
                                       
                                    
                        
                              c)
                           
                           
                              A szöveg a 2.2.12. pont után a következő 2.2.13. ponttal egészül ki:
                              
                                          „2.2.13.
                                       
                                       
                                          Fogyasztóknak közvetlenül nem értékesített búzasikér
                                       
                                       
                                          8,0”
                                       
                                    
                        
            
                  2.
               
               
                  A melléklet a következő 7. szakasszal („Melamin és szerkezeti analógjai”) egészül ki:
                  „7. szakasz:   Melamin és szerkezeti analógjai
                  
                  
                              Élelmiszerek
                           
                           
                              Felső határértékek
                              (mg/kg)
                           
                        
                              7.1.
                           
                           
                              Melamin
                           
                           
                               
                           
                        
                              7.1.1.
                           
                           
                              Élelmiszerek az anyatej-helyettesítő és anyatej-kiegészítő tápszerek kivételével (1)
                              
                           
                           
                              2,5
                           
                        
                              7.1.2.
                           
                           
                              Porított anyatej-helyettesítő és anyatej-kiegészítő tápszerek
                           
                           
                              1
                           
                        
            
         (1)  A felső határérték nem vonatkozik azon élelmiszerekre, amelyek esetében bizonyítható, hogy a 2,5 mg/kg értéket meghaladó melaminszint a kiromazin rovarirtó szerként való engedélyezett használatának a következménye. A melamin szintje nem haladhatja meg a kiromazin szintjét.”